Säärase tähtsuse tõttu on arusaadav, et klassiline muinasteadus on püüdnud teid leida Küreene ajaloo selgitamiseks. Juba läinud sajandi teisel poolel olid üksikud Inglise ja Prantsuse teadusemehed ja käesoleva alul ka ameeriklased koha peal kaevamisi ette võtnud, mis andsid linna topograafia kohta kindlamaid teateid ja võimaldasid ka üksikuid leide, nii arheoloogilisi kui epigraafilisi. Süstemaatilised uurimised algasid siiski alles 1913. a., kui Tripoli liideti Itaalia  külge, ja neid jätkatakse praegugi Itaalia teadlaste poolt, kelle töö on siit­saadik möödunud väga õnneliku tähe all.